open-index/open-wikipedia-markdown huggingface dataset:
Erifunktsioon

**Erifunktsioon** on funktsioon, mis pole elementaarfunktsioon, aga on nii oluline et, sel on oma nimi, näiteks Riemanni dzeetafunktsioon. Erifunktsioone defineeritakse astmeridadena, lõpmatute korrutistena, trigonomeetriliste ridadena, ortogonaalridadena, integraalidena, integraal-, diferentsiaal-, diferents- ja funktsionaalvõrrandite lahenditena ning ka genereerivate funktsioonide kaudu.

## Tähtsamaid erifunktsioone
Tähtsamateks erifunktsioonideks on gammafunktsioon, beetafunktsioon, silinderfunktsioonid, (Besseli, Neumanni, Hankeli ja nende modifitseeritud funktsioonid), integraalsiinus, integraalkoosiinus, integraallogaritm, ja integraalne eksponentfunktsioon, Laplace'i funktsioon ja veafunktsioon, Fresneli integraalid, elliptilised integraalid ja funktsioonid. Omaette klassi moodustavad ortogonaalsed polünoomid.

## Viited
Dymi võrrand

**Dymi võrrand** on diferentsiaalvõrrand

:u_t = u^3u_{xxx}.\,

Võrrandi teine kirjutusviis on

: v_t=(v^{-1/2})_{xxx}.\,

Võrrand omistatakse Harry Dymile, kes esitas selle ühes oma avaldamata töös. Esimest korda avaldas selle Martin Kruskal.

## Viited
Ferdinand Albrecht II

**Ferdinand Albrecht** (29. mai 1680 – 2. september 1735 Salzdahlum) oli Braunschweig-Lüneburgi hertsog ja Wolfenbütteli vürst aastal 1735.

## Perekond
Ferdinand Albrecht abiellus 15. oktoobril 1712 oma nõo Ludwig Rudolfi noorima tütre Antoinette Amaliega. Neil oli 12 last, kes jõudsid täisikka:

* Karl I
* Anton Ulrich
* Elisabeth Christine
* Ludwig Ernst
* Ferdinand
* Luise Amalie
* Sophie Antoinette
* Albrecht
* Charlotte
* Therese Natalie
* Juliane Marie
* Friedrich Wilhelm
* Friedrich Franz
Vladimir (Sabodan)

**Vladimir** (ukraina keeles Володимир *Volodõmõr*; kodanikunimega Віктор Маркіянович Сабодан *Viktor Markijanovõtš Sabodan*; 23. november 1935 Markovtsõ, Letitševi rajoon, Hmelnõtskõi oblast – 5. juuli 2014 Kiiev) oli Moskva Patriarhaadi Ukraina Õigeusu Kiriku vaimulik, Kiievi ja kogu Ukraina metropoliit (1992–2014).

## Tunnustus
*2002 – Rahvusvaheline auhind "Usk ja ustavus"

### Ukraina riiklikud autasud
*1999, 2000, 2002, 2005 ja 2008 – Vürst Jaroslav Targa ordeni kõik 5 järku
*2010 – Vabaduse orden
*2011 – Ukraina kangelane

### Venemaa ja NSV Liidu autasud
*1988 – Rahvaste Sõpruse orden
*2004 – Sõpruse orden
*2005 – Au orden
*2013 – Aleksander Nevski orden

### Kiriku autasud
* 1985 – Suurvürst Vladimiri ordeni 1. järk
* 2005 – Moskva metropoliidi Aleksiuse ordeni 1. järk 
* 2000 – Andrei Pervozvannõi orden

### Transnistria autasud
* 2005 – Au orden
Chazy võrrand

**Chazyi võrrand** on diferentsiaalvõrrand

: \frac{d^3y}{dx^3} = 2y\frac{d^2y}{dx^2} - 3 \left(\frac{dy}{dx}\right)^2.

Võrrandit kirjeldas prantsuse matemaatik ja astronoom Jean Chazy oma 1909. ja 1911. aasta töödes.
Clairaut' võrrand

**Clairaut' võrrand** on diferentsiaalvõrrand

:y(x)=x\frac{dy}{dx}+f\left(\frac{dy}{dx}\right).

Võrrand on saanud nime prantsuse matemaatiku Alexis Clairaut' järgi, kes seda 1734. aastal tutvustas.
Euleri-Tricomi võrrand

**Euleri-Tricomi võrrand** on osatuletistega diferentsiaalvõrrand

:
u_{xx}=xu_{yy}. \,


See on nimetatud Leonhard Euleri ja Francesco Tricomi järgi.

Võrrandit kasutatakse hüdrodünaamikas.
Diogenes (täpsustus)

**Diogenes** (vanakreeka keeles Διογένης 'jumalast sigitatu') on olnud mitme tuntud inimese nimi:
* **[[Diogenes Apolloniast]]**, vanakreeka filosoof, loodusfilosoof (6.–5. sajand eKr)
* **[[Diogenes Ateenast]]**, vanakreeka kujur
***[[Diogenes]] Sinopest** ehk **Diogenes Küünik**, vanakreeka filosoof, küünik (5.–4. sajand eKr)
* **[[Diogenes Babülooniast]]** ehk **Diogenes Babüloonlane** ehk **Diogenes Seleukeiast** ehk **Diogenes Stoik**, vanakreeka filosoof, stoik (3.–2. sajand eKr)
* **[[Diogenes Euergetes]]**, Vana-Makedoonia sõjaväelane, Ateena komandant (3. sajand eKr) 
* **[[Antonios Diogenes]]** (2. sajand eKr), vanakreeka kirjanik
* **[[Diogenes (Bütsants)|Diogenes]]**, Byzantioni piiskop (1.–2. sajand) 
* **[[Diogenes Oinoandast]]**, epikuurlane 
***[[Diogenes Laertios]]**, vanakreeka doksograaf (3. sajand)
* **[[Diogenes Smyrnast]]**,  Anaxarchose õpetaja Abderast
* **[[Diogenes Tarsosest]]**, vanakreeka filosoof, epikuurlane
* **[[Diogenes (märter)|Diogenes]]**, kristlik märter
* **[[Konstantinos Diogenes]]**, Bütsantsi väejuht (suri 11. sajandil)

**[[Diogenes (suguvõsa)|Diogenes]]** oli ka Bütsantsi aadlisuguvõsa nimi.

## Vaata ka
***[[Diogenes Verlag]]**, Šveitsi kirjastus
*Diogenese uuring, toitumisuuring
*Diogene
Lini-Tsieni võrrand

**Lini-Tsieni võrrand** on diferentsiaalvõrrand

: 2u_{tx}+u_xu_{xx}-u_{yy} = 0. \, 

Võrrand on saanud nime matemaatik Chia-Chiao Lini ja insener Hsue-Chu Tsieni järgi.
Tallinna kaitsepataljon

***[[Tallinna 1. kaitsepataljon]]**, formeerimine algas 22. detsember 1918 nimetuse all *Eesti Kaitse Liidu 1. Tallinna pataljon*. Maikuus 1919 liideti 8. Jalaväepolku.
***[[Tallinna 2. kaitsepataljon]]**, formeeriti 17. jaanuarist 1919. Tegeles garnisoniteenistusega ning Tallinna 1. kaitsepataljonile täienduse väljaõpetamisega. Saadeti laiali alates 2. juulist 1919.
***[[Tallinna 3. kaitsepataljon]]**, formeeriti 31. märtsil 1919 Tallinna Kaitseliidu 7. jaoskonna baasil baltisakslastest. Tegeles Tallinnas garnisoniteenistusega. Saadeti laiali 10. juunil 1919.
Kurt Tucholsky

**Kurt Tucholsky** (9. jaanuar 1890 Berliin – 21. detsember 1935 Göteborg) oli juudi rahvusest Saksa ajakirjanik ja kirjanik.

Kurt Tucholsky sündis pangaametnik Alex Tucholsky (1855–1905) pere vanima lapsena. 1909. aastal alustas ta Berliinis õigusteaduse õpinguid, mis jätkusid hiljem Genfis ja Jenas. Ülikooli lõpetas ta 1915. aasta algul. Sama aasta aprillis mobiliseeriti ta Saksa sõjaväkke. Esimeses maailmasõja osales ta põhiliselt tagalateenistuses ja kirjutajana.

Weimari vabariigi ajal kujunes Tucholskyst üks silmapaistvamaid Saksa ajakirjanikke ja satiirikuid. Ta oli üks ajakirja Die Weltbühne loojatest.

1924. aastast elas ta põhiliselt Pariisis, 1930. aastal kolis Rootsi. 1933. aastal võtsid natsionaalsotsialistlikud võimud Tucholskylt Saksa kodakondsuse, Saksamaal ta teosed keelustati. Tucholsky lõpetas elu enesetapuga, võttes üledoosi ravimeid.

Eesti keeles on 1985. aastal ilmunud Kurt Tucholsky lühijuttude ja följetonide kogumik "Pärast".

## Viited
Voznessenivka

**Voznessenivka** (kuni 2016 Tšervonopartõzansk) on linn Ukrainas Luhanski oblastis. Linn kuulub Dovžanski haldusalasse.

Tšervonopartõzansk asutati 1947. aastal, linna õigused sai 1960. aastal.

Linn asub 296 meetri kõrgusel merepinnast.

2013. aasta 1. jaanuaril elas linnas 15 659 inimest, asustustihedus 2266,14 inimest ruutkilomeetri kohta.

2014. aasta Ukraina kriisi ajal võtsid linna oma kontrolli alla venemeelsed separatistid.

5. juulil kestsid päev läbi relvastatud kokkupõrked kahe terroristide rühma vahel. Omavahelisi suhteid selgitasid relvade abil "Mozgovoi armee" tšetšeenid ja kasakate sotnja sõdalased. Kokkupõrked toimusid nii linnas kui väljaspool linna piire. Miinipildujatest tulistati korrapäratult mitmes suunas, sihikul olid nii naiste koloonia, linna lähistel asuv kaevandus kui riigipiir. 

Terroristid on mineerinud linna ümbruse. 7. juulil hukkus traktoriga miinile sõitnud 30-aastane kohalik elanik.

29. oktoobril toimetati asula lähistel asuva Venemaa-Ukraina vahelise "Tšervonopartõzanski" piiripunkti kaudu lastiga 200 kodumaale umbes 150 Donbassi sõjas hukkunud keskvalitsuse vastaste relvajõudude võitlejat.

## Viited

## Välislingid
* 17. november 2014. *[[Infovastupanu]]*. "Elu" LRV-s: okupeeritud territooriumitel surevad pensionärid nälga (*vene keeles*)
* 30. oktoober 2014. *Liga Novosti*. Россияне вывезли 150 трупов своих военных с Донбасса - ИС (*vene keeles*)
Antratsõt

**Antratsõt** on linn Ukrainas Luhanski oblastis. 

Linna läbib Kiiev-Harkiv-Rostov Doni ääres maantee.

Peamine majandusharu on kivisöe kaevandamine. 

Linna haldusalas on 6 alevit ja 7 küla.

## Välislingid
* 14. november 2014. *[[Ukrajinska Pravda]]*. Valitsus kinnitas riigi kontrolli all mitteolevate asulate nimekirja (*ukraina keeles*)
*http://antratsit.net
* 19. oktoober 2014. *[[Infovastupanu]]*. В Антраците террористы устроили танковый "междусобойчик" (*vene keeles*)
* 28. november 2014. *Liga Novosti*. В Антраците боевики делят сферы влияния, убит один из главарей (*vene keeles*)
* 30. november 2014. *Ukrinform*. ЛНРовцы истребляют «казаков»: в Антраците уже убито 18 (*vene keeles*)
* 30. november 2014. *Ukrinform*. ФCБшники силой вывезли в Москву "казака" Козицина (*vene keeles*)
* 24. detsember 2014. *[[Ukrajinska Pravda]]*. Tõmtšuk: Antratsõtis ja Krasnõi Lutšis on faktiliselt kaksikvõim (*vene keeles*)
Boorhape

**Boorhape** ehk **trihüdroksüülboor** on nõrk hapnikhape. Tema keemiline valem on H3BO3 (vahel tähistatakse ka B(OH)3). Teda kasutatakse enamasti antiseptikuna ja insektitsiidina. Tekstiilitööstuses lisatakse teda riidesse, et ta aeglustaks süttimise korral tule levikut.

## Tootmine
Boorhapet saab toota booraksi (naatriumtetraboraat dekahüdraat) reageerimisel mõne anorgaanilise happega, näiteks soolhappega.

Na2B4O7·10H2O + 2HCl → 4H3BO3 + 2NaCl + 5H2O

Samuti tekib boorhape mõne boori ja halogeeni sisaldava soola hüdrolüüsimisel.

BCl3 + 3H2O → B(OH)3 + 3HCl

BBr3 + 3H2O → B(OH)3 + 3HBr

BI3 + 3H2O → B(OH)3 + 3HI

## Omadused
Boorhape lahustub keevas vees, kui temperatuur on üle 170&nbsp;°C.

H3BO3 → HBO2 + H2O

Tekkinud HBO2 on tahke ja vähelahustuv vees. Ta sulab umbes 236&nbsp;°C juures ning kui seda soojendatakse üle 300&nbsp;°C, siis ta dehüdreerub tetraboorhappeks.

4HBO2 → H2B4O7 + H2O
Krõnõtšne

**Krõnõtšne**  (kuni 2016 Birjukove) on alev Ukrainas Luhanski oblastis Dovžanski rajoonis.

Birjukove asutati 1778. aastal, alevi õigused sai 1967. aastal.

Asula asub 186 meetri kõrgusel merepinnast.

2011. aasta 1. jaanuaril elas alevis 4097 inimest, asustustihedus  42,37 inimest ruutkilomeetri kohta.

2014. aasta 7. juulil miinipilduja asula juures asuvale piirivalve kontrollpunktile sai üks piirivalvur haavata.

Birukovo Stela.jpg|II maailmasõjas osalejate auks püstitatud steel 
Birukovo Church.jpg|Püha Mitrofani kirik


## Viited
Mohamed Dionne

**Mohamed Ben Abdallah Dionne** (22. september 1959 Gossas – 5. aprill 2024 Pariis) oli Senegali poliitik, kes oli 6. juulist 2014 kuni 14. maini 2019 Senegali peaminister. Ta lahkus ametist seoses põhiseaduse muudatuse jõustumisega, mis kaotas peaministri ametikoha.

## Välislingid
* Sénégal : Mohamed Dionne nommé Premier ministre par Macky Sall
Claude Bernard

**Claude Bernard** (12. juuli 1813 Saint-Julien – 10. veebruar 1878 Pariis) oli prantsuse füsioloog ja loodusteadlane. Claude Bernard kirjeldas oma eksperimentaalse töö käigus nii pankrease rolli seedimises kui ka maksa rolli glükogeneesis. Claude Bernardi tuntakse tänapäeval kui esimest teadlast, kes rõhutas homöostaasi olulisust loomade füsioloogias. Oma töödes nimetas Claude Bernard seda protsessi stabiilse sisemise keskkonna ehk *milieu interior*i tagamiseks ning väitis, et stabiilse füsioloogilise keskkonna säilitamine organismis on keskseid protsesse elusorganismide füsioloogias. 20. sajandil populariseeris Ameerika Ühendriikide füsioloog Walter Bradford Cannon selle termini asemel mõistet homöostaas, millena neid protsesse kirjeldatakse ka tänapäeva teaduskirjanduses.

1868. aastast oli ta Prantsuse Akadeemia liige.

## Välislingid
*A. I Boullerne, Neurophysiology to Neuroanatomy: the transition from Claude Bernard to Louis Antoine Ranvier, Archives Italiennes de Biologie, 149 (Suppl.): 38-46, 2011.. veebiversioon (vaadatud 05.01.2015.a.)(*inglise keeles*)
Hansaparlament

**Hansaparlament** (sks k *Hanse Parlament*, ingl k *Hanseatic Parliament*) on Läänemere piirkonna linnade kaubandusorganisatsioonide ühendus, mis loodi 2004. aastal.

Praeguseks on Hansaparlamendil üle 50 liikme, peamiselt kaubanduskojad. Organisatsioon tegeleb väike- ja keskmiste ettevõtete arendamisega, eriti innovatsiooni vallas. Selle peakorter oli algselt Kopenhaagenis, kuid kolis hiljem Hamburgi. Hansaparlament korraldab mitmesuguseid Euroopa Liidu finantseeritavaid projekte, samuti iga-aastast kõrgetasemelist Hansakonverentsi (sks k Hanse-Tagung, ingl k Hanseatic Conference).

## Välislingid
* Hanseatic Parliament
Hansapäevad

**Hansapäevad** on iga-aastased keskaja ja varauusaja teemalised festivalid, mida peetakse paljudes hansalinnades. Eestis Hansa Liitu kuulunud linnadest peavad hansapäevi Pärnu, Tallinn, Tartu ja Viljandi. Tavaliselt toimuvad hansapäevadel kultuuriüritused ja laat, levinud on keskaja stiilis rõivad ja kujunduselemendid.

Endiste hansalinnade koostöös korraldatakse 1980. aastast ka rahvusvahelisi hansapäevi, mis toimuvad igal aastal eri linnas. Nii on need toimunud 1992. aastal Tallinnas, 2005. aastal Tartus ja 2010. aastal Pärnus. 2015. aastal toimusid rahvusvahelised hansapäevad Viljandis.
Karl I (Braunschweig-Wolfenbüttel)

**Karl I** (1. august 1713, Braunschweig – 26. märts 1780, Braunschweig) oli Braunschweig-Lüneburgi hertsog ja Wolfenbütteli vürst aastast 1735 kuni oma surmani.

## Perekond
Karl abiellus aastal 1733 Preisimaa kuninga Friedrich Wilhelm I tütre Philippine Charlottega. Neil olid järgmised lapsed, kes jõudsid täisikka:

* Karl Wilhelm Ferdinand
* Sophie Caroline Marie
* Anna Amalia
* Friedrich August
* Albrecht Heinrich
* Wilhelm Adolf
* Elisabeth Christine Ulrike
* Auguste Dorothea
* Maximilian Julius Leopold

Karlil oli ka abieluväline laps, Christian Theodor von Pincier (1750–1824).
İlkay Gündoğan

**İlkay Gündoğan** (sündinud 24. oktoobril 1990 Gelsenkirchenis) on Saksamaa jalgpallur. 

Ta on Saksamaa jalgpallikoondise keskmängija ja mängib Hispaania kõrgliiga klubis FC Barcelona. Varem on ta mänginud Saksamaa kõrgliiga klubis Dortmundi Borussia ja Inglismaa kõrgliiga klubis Manchester City.

## Koondisekarjäär
Gündoğan debüteeris Saksamaa koondises 11. oktoobril 2011, kui mängiti Belgia meeskonnaga. 

Ta valiti Saksamaa koondisse 2012. aasta Euroopa meistrivõistlusteks. Saksamaa jõudis turniiril poolfinaali, kuid üheski mängus Gündoğan platsile ei pääsenud.

Esimese värava Saksamaa koondises lõi ta 26. märtsil 2013 MM-i valikmängus Kasahstani vastu.

Nii 2014. aasta maailmameistrivõistlustest kui ka 2016. aasta Euroopa meistrivõistlustest jäi ta vigastuse tõttu eemale.

## Saavutused
;Dortmundi Borussia
*Bundesliga: 2011–12
*DFB-Pokal: 2011–12
*DFL-Supercup: 2013

;Manchester City
*Premier League: 2017–18, 2018–19
*FA Cup: 2018–19
*EFL Cup: 2017–18, 2018–19, 2019–20
*FA Community Shield: 2018, 2019

## Välislingid

*Ametlik koduleht
*Ilkay Gündogan - Transfermarkt
Rahvusvahelised hansapäevad

**Rahvusvahelised hansapäevad** on Uue Hansa Liidu liikmeslinnades alates 1980. aastast korraldatav, keskaja ja varauusaja temaatikaga seonduv iga-aastane kultuurifestival.

Esimesed rahvusvahelised hansapäevad toimusid 1980. aastal Hollandis Zwolles. Praeguseks on need Eestis toimunud kolmel korral - 1992 Tallinnas, 2005 Tartus ja 2010 Pärnus; 2015. aastal toimuvad rahvusvahelised hansapäevad Viljandis.

Paljudes kunagistes hansalinnades korraldatakse ka kohalikke hansapäevi. Eestis toimuvad need Pärnus, Tallinnas, Tartus ja Viljandis.

## Vaata ka
* Tartu hansapäevad

## Välislingid
* Rahvusvahelised hansapäevad Uue Hansa Liidu kodulehel
Koneru Humpy

**Humpy Koneru** (indiapäraselt Koneru Humpy; sündinud 31. märtsil 1987 Gudivadas Andhra Pradeshi osariigis Indias) on India maletaja, rahvusvaheline suurmeister.

Jaanuaris 2010 oli tema FIDE Elo-reiting 2614, kolmandal kohal maailma naismaletajate seas. 2007. aastal möödus ta Susan Polgari reitingust 2577, tõustes maailma maleajaloos naismaletajate seas teisele kohale. Temast sai ka maailma teine naismaletaja, kes pärast Judit Polgári ületas Elo-reitingu 2600. Koneru tippreiting oli 2623 (juulis 2009).

Aastatel 2002–2008 hoidis Koneru maailma noorima naismaletajast suurmeistri rekordit (mitte üksnes naiste suurmeister), mille ta tegi 15 aasta 1 kuu ja 27 päeva vanuselt, edestades Judit Polgári rekordit kolme kuuga; hiljem möödus temast Hou Yifan.

Algselt panid vanemad Koneru eesnimeks Hampi, mis tuletati inglise sõnast *champion* ("tšempion"). Hiljem võttis ta isa nime uueks kirjapildiks Humpy, et see kõlaks venepärasemalt.

2001. aastal võitis ta tüdrukute juunioride maailmameistrivõistlused. 2006. aastal osales ta naiste maailmameistrivõistlustel, kuid langes teises ringis välja. 2008. aasta naiste maailmameistrivõistlustel jõudis ta poolfinaali, kuid sai lüüa Hou Yifanilt. 2009. aastal jagas ta Mumbai linnapea karikavõistlustel 1.–4. kohta Alexander Areštšenko, Magesh Panchanathani ja Jevgeni Mirošnitšenkoga.

2009. aastal süüdistas Koneru India Maleföderatsiooni (All India Chess Federation) selles, et tal ei lastud osaleda 37. maleolümpial Torinos. Tema isal Koneru Ashokil, kes oli ka tema treener, ei lubatud koos temaga turniiridele sõita. See vaidlus ei ole veel lõppenud. Samal aastal oli India Maleföderatsioonil vaidlus ka Geetha Narayanan Gopaliga.

Koneru osales FIDE naiste Grand Prix'l 2009–2011, jõudes teisele kohale, kvalifitseerudes 2011. aasta naiste maailmameistrivõistluste pretendendiks. Matši võitis Hou Yifan kolme võidu ja viie viigiga.

Praegu juhib Humpy Koneru FIDE naiste Grand Prix'l 2013–2014.

## Saavutusi
* 1999 – Aasia noorim rahvusvaheline naiste suurmeister
* 2001 – alla 14-aastaste maailmameister Castellanis Hispaanias
* 2001 – India noorim naissuurmeister
* 2001 – juunioride maailmameister Ateenas

## Tunnustus
* 2003 – Arjuna auhind

## Viited

## Välislingid

*Humpy Koneru profiil ja mängud portaalis Chessgames.com
*Koneru Humpy intervjuu portaalis LatestChess.com
*
Uus Hansa Liit

**Uus Hansa Liit** (saksa keeles *Städtebund DIE HANSE*, varem ka *Neue Hanse*; inglise keeles *Union of Cities THE HANSA*) on 1980. aastal asutatud kunagiste hansalinnade ühendus, mis tegeleb peamiselt linnade sidemete arendamisega äri, kultuuri ja turismi vallas.

Sellesse kuuluvad ka mõned linnad, mis olid Hansaga tihedates kaubandussidemetes, kuid otseselt organisatsiooni ei kuulunud, näiteks Novgorod. Organisatsiooni peakorter asub Lübeckis. Uus Hansa Liit korraldab alates 1980. aastast ka rahvusvahelisi hansapäevi.

## Välislingid

* Die neue Hanse
Bunseni põleti

**Bunseni põleti**, mis saanud nime Robert Wilhelm Bunseni järgi, on tänapäeval levinud laboriseade. Põleti tekitab avatud gaasileegi, mida kasutatakse soojendamiseks, steriliseerimiseks ja põletamiseks. Gaas, mida kasutatakse Bunseni põletis, võib olla maagaas (põhiliselt metaan), vedelgaas, nagu näiteks propaan, butaan või nende segu.

## Viited
Popasna

**Popasna** on linn Ukrainas Luhanski oblastis, Popasna rajooni keskus. Linn on Luhanskist 99 km kaugusel.

Popasna asutati 1878. aastal, linnaõigused sai 1938. aastal.

Linn asub 244 meetri kõrgusel merepinnast.

2013. aasta 1. jaanuaril elas asulas 21 917 inimest, asustustihedus 755,76 inimest ruutkilomeetri kohta. 2015. aasta veebruari alguseks oli sõja tõttu linna jäänud vaid umbes 3000 elanikku.

## Ajalugu
### XXI sajand
2014. aasta Ukraina kriisi ajal võtsid linna oma kontrolli alla venemeelsed separatistid.

2014. aasta 19. juunil võtsid linna oma kontrolli alla Ukraina relvajõud.

8. juulil võtsid separatistid linna taas oma kontrolli alla.

22. juulil 2014 võtsid linna oma kontrolli alla valitsusväed, haldushoonetele heisati Ukraina lipud.

Venemaa sissetungi ajal Ukrainasse algasid linna kaitselahingud 18. märtsil 2022 ning kestsid 7. maini 2022. Alates 8. maist 2022 on linn Vene vägede poolt okupeeritud.

## Vaata ka
*Popasna lahing

## Viited

## Välislingid
* 30. september 2014. *[[Infovastupanu]]*. Боевики из Градов обстреливают Попасную, есть убитые и раненые (*vene keeles*)
* 1. oktoober 2014. *[[Ukrajinska Pravda]]*. В Попасной боевики обстреляли железнодорожную станцию (*vene keeles*)
* 3. oktoober 2014. *Liga Novosti*. Террористы дважды обстреляли Попасную - Москаль (*vene keeles*)
* 9. oktoober 2014. *[[Ukrajinska Pravda]]*. Попасную обстреляли. С городом потеряна связь - Москаль (*vene keeles*)
* 26. november 2014. *Liga Novosti*. Попасную обстреляли из Градов, ранены 3 мирных жителей - ЛОГА (*vene keeles*)
* 29. november 2014. *Liga Novosti*. Попансую снова накрыло "Градами" террористов: погиб мирный житель (*vene keeles*)
* 28. jaanuar 2015. *[[Infovastupanu]]*. Боевики накрыли «Градами» Попасную: есть погибшие и раненые (*vene keeles*)
* 1. veebruar 2015, 11:11. *[[Infovastupanu]]*. На окраине Попасной террористы наступают танками (*vene keeles*)
* 1. veebruar 2015. *Liga Novosti*. За сутки на Луганщине погибли трое мирных жителя и двое военных (*vene keeles*)
* 4. veebruar 2015, 12:30. *[[Infovastupanu]]*. В Попасной под завалами находят погибших во время предыдущих обстрелов (*vene keeles*)
* 5. veebruar 2015, 12:45. *[[Infovastupanu]]*. На Луганщине относительное затишье: под завалами находят погибших во время предыдущих обстрелов (*vene keeles*)
* 10. veebruar 2015, 13:30. *[[Ukrajinska Pravda]]*. Под обстрелами в Попасной погибли 2 мирных жителей (*vene keeles*)
* 17. mai 2015. *[[Infovastupanu]]*. У Попасной на фугасе подорвались нацгвардеец и трое волонтеров, - Москаль (*vene keeles*)
Kalev Kallemets

**Kalev Kallemets** (sündinud 18. aprillil 1979 Haapsalus) on Eesti ettevõtja ja poliitik, Fermi Energia OÜ juhatuse esimees. Ta oli XII Riigikogu liige.

Ta on lõpetanud 1997. aastal Taebla Gümnaasiumi. 2002. aastal lõpetas ta Tallinna Tehnikaülikooli majandusteaduskonna rahvamajanduse bakalaureuseõppes ja 2008. aastal Estonian Business Schooli finantsjuhtimise magistrikraadiga. 2009. aastast oli ta Tallinna Tehnikaülikooli doktorant (juhendaja Üllas Ehrlich). 27. augustil 2019 kaitses ta doktoritöö "Development of Resource Regime of Oil Shale Industry: A Case of Estonia" ("Põlevkivitööstuse ressursipoliitika arendamine Eesti näitel").Ta on Vironia korporatsiooni liige.

Ta töötas aastatel 2001–2002 Justiitsministeeriumis siseaudiitorina. 2002–2003 oli Eesti Reformierakonna Noortekogu peasekretär. 2003–2016 OÜ Gutsch juhatuse liige, 2008–2011 MTÜ Eesti Tuumajaam tegevjuht, 2011–2014 töötas ta Viru Keemia Grupp AS-is.

2019. aastal asutas ta ettevõtte Fermi Energia, mille eesmärgiks on arendada võimalust võtta Eestis kasutusele uue põlvkonna väike moodulreaktor. Tal on ettevõttes 40% osalus.

## Poliitiline tegevus

Ta kuulus aastatel 1998–2016 Eesti Reformierakonda. Kandideeris 1999. ja 2005. aasta kohaliku omavalitsuse volikogude valimistel Haapsalu linnavolikokku Reformierakonna nimekirjas (sai 1999. aastal kolm häält ja 2005. aastal kaks häält; kummalgi korral ei osutunud ta valituks); samuti kandideeris ta 2009. ja 2013. aasta kohaliku omavalitsuse volikogude valimistel Tallinna linnavolikokku (sai 2009. aastal 62 häält ja 2013. aastal 24 häält; kummalgi korral ei osutunud ta valituks (Reformierakonna nimekirjas)). Ta kandideeris Riigikogu valimistel aastatel 2003 ja 2007 (sai 2003. aastal 245 häält ja 2007. aastal 353 häält; kummalgi korral ei osutunud ta valituks (Reformierakonna nimekirjas)). 2011. aasta Riigikogu valimistel sai ta 469 häält. Ta ei osutunud valituks, kuid pääses 18. juunist 2014 asendusliikmena XII Riigikogu koosseisu. Ta kandideeris ka 2009. aasta Euroopa Parlamendi valimistel, kuid ei osutunud valituks.

Ta kandideeris 2015. aasta Riigikogu valimistel valimisringkonnas nr 2 ja sai 423 häält, kuid ei osutunud valituks. 

## Viited

## Välislingid
* Kalev Kallemetsa osalemine valimistel 1999–2017
Nissli substants

**Nissli substants** ehk **Nissli sõmerus** ehk **kromatofiilne substants** (inglise keeles *Nissl substance*) on närviraku perikarüonis paiknev tsütoplasmavõrgustikku moodustav aine. Nissli substants koosneb granuleeritud tsütoplasma membraanist ja ribosoomidest.

Ribosoomidega seotuse tõttu moodustavad membraani graanulid karedapinnalise endoplasmaatilise retiikulumi. Kromatofiilne substans sisaldab ka vabu ribosoome. 
 
Nissli substantsi funktsioonideks peetakse valkude sünteesimist ning sekretsiooni.

Kromatofiilse substantsi morfoloogia erineb nii liigiti, indiviiditi kui ka neuroni tüüpide lõikes.

## Terminoloogia
Nissli substants on vananenud termin ja see on samastatud karedapinnalise endoplasmaatilise retiikulumiga.

Kromatofiilne substans on kantud kehtivasse inimese tsütoloogia ja histoloogia standardsõnavarasse Terminologia Histologicasse.

## Nimetus
Nissli substants on nimetatud selle esmakirjeldaja Saksa neuroloogi ja psühhiaatri Franz Nissli (1860–1919) järgi.

## Viited

 
## Välislingid
*Sissekanne Terminologia Histologicas H2.00.06.1.00009: Substantia chromatophilica. Kromatofiilne substants
* STUART W. SMITH, "Reticular" and "Areticular" Nissl Bodies in Sympathetic Neurons of a Lizard, J Biophys Biochem Cytol. Aug 1, 1959; 6(1): 77–84., veebiversioon (vaadatud 09.07.2014) (inglise keeles)
* Ennio Pannese, Neurocytology: Fine Structure of Neurons, Nerve Processes, and Neuroglial Cells, Georg Thieme, 1994, lk 24 – 30, Google'i raamatu veebiversioon (vaadatud 09.07.2014) (inglise keeles)

*Selles artiklis on kasutatud ingliskeelset artiklit [[:en:Nissl body]] seisuga 09.07.2014.*
Basofiil

**Basofiilid** ehk **basofiilsed granulotsüüdid** (ladina keeles *basophilus*) on paljudel selgroogsetel peamiselt verega ringlevad mittefagotsüütilised leukotsüüdid.

Basofiilid on tuumaga rakud ja need tekivad luuüdis, ringlevad veres ja neid on tuvastatud ka põrnas ja uuemate uuringute alusel ka lümfisõlmedes.

Basofiilide ülesandeks on immuunvastuse andmine parasiitide leviku aga ka nakkuse korral. Immuunvastuse andmine seisneb spetsiaalsete IgE retseptorite ühinemisel, mille tulemusel vabastatakse hoiustatud prostaglandiine, serotoniini ja histamiini. Histamiini vabastamise tõttu seostatakse neid ka mitmesuguste ülitundlikkusreaktsioonidega.

Basofiilid sünteesivad vajadusel (rohkem kui T-rakud) tsütokiini IL-4.

Basofiilid saavad väljuda vereringest ning siseneda sidekoesse, kus nad meenutavad nuumrakke (mastotsüüte).

## [[Roomajad|Roomajatel]]
### Maolistel

Madude veres liikuvaid basofiile ei ole lõpuni uuritud. Basofiilid on küll tuvastatud kuid ei osata kirjeldada nende täpseid funktsioone. Arvatakse, et nende ülesandeks on histamiini vabastamine.

Madude vereanalüüside basofiilide referentsväärtuste vahemikuks võetakse 0 - 1 %.

## [[Inimene|Inimestel]]
### Terminoloogia

Basofiilid on kantud kehtivasse inimese tsütoloogia ja histoloogia standardsõnavarasse *[[Terminologia Histologica]]*-sse.

## Patoloogia
### Hematoloogia

Inimestel seostatakse basofiilidega mitmeid haiguslikke seisundeid nagu allergia.

On pakutud ka, et basofiilidel on roll mitmete autoimmuunhaiguste sümptomaatikas - näiteks süsteemne erütematoosluupus+neerude haaratusega, reumatoidartriit, astma, kontaktdermatiit jt.

## Ajaloolist

Basofiilid avastas 1897. aastal Paul Erlich.

## Viited

 
## Välislingid
* Sissekanne ''Terminologia Histologica''-s H2.00.04.1.02022: Granulocytus basophilus; Basophilus. Basofiilsed granulotsüüdid;Basofiil
* Sissekanne Encyclopædia Britannica-s
* Reptile Leukocyte Profiles, veebiversioon (vaadatud 08.07.2014) (*inglise keeles*)
* Mark C. Siracusa, Michael R. Comeau, ja David Artis, New insights into basophil biology: initiators, regulators and effectors of type 2 inflammation, Ann N Y Acad Sci. Jan 2011; 1217: 166–177., doi:  10.1111/j.1749-6632.2010.05918.x, veebiversioon (vaadatud 09.07.2014) (*inglise keeles*)
Sergei Sirotkin

**Sergei Olegovitš Sirotkin** (Сергей Олегович Сироткин; sündinud 25. augustil 1995 Moskvas) on Venemaa vormelisõitja.

2014. aasta hooajal sõidab ta Vormel 1 sarjas Sauberi meeskonnas testsõitjana.

## Välislingid
*Sergey Sirotkin – ESPN F1
Karl Wilhelm Ferdinand

**Karl Wilhelm Ferdinand** (9. oktoober 1735 – 10. november 1806) oli Braunschweig-Lüneburgi hertsog ja Wolfenbütteli vürst 1780. aastast kuni surmani.

## Perekond
Karl Wilhelm Ferdinand oli abielus Suurbritannia kuninga George III õe Augustaga. Nad said järgmised lapsed:

* Auguste Caroline Friederike Luise
* Karl George August
* Caroline Amalie Elisabeth
* Georg Wilhelm Christian
* August
* Friedrich Wilhelm
* Amelie Karoline Dorothea Luise
Marguerite Pindling

Dame **Marguerite Pindling** (sünninimi **Marguerite McKenzie**; sündinud 26. juunil 1932) on Bahama ühiskonnategelane, kes oli 8. juulist 2014 kuni 28. juunini 2019 Bahama kindralkuberner.

Ta on kunagise Bahama peaministri Lynden Pindlingi lesk.

## Välislingid
* The life and times of Dame Marguerite Pindling, October 28th
Valga kihelkond

**Valga kihelkond** (saksa keeles *Kirchspiel Walk*, läti keeles *Valkas draudzes novads*) oli haldusüksus Võnnu vojevoodkonnas ja Valga kreisis Liivimaa kubermangus Lätimaal.

## Ajalugu

Eduard Heinrich von Buschi andmetel oli kihelkonnas üks kreiskool, üks elementaarkool, üks tütarlastekool, üks pühapäevakool, kolm erakooli, kolm vallakooli. Lisaks tegutses seal Cimze seminar.

## Valga kihelkonna mõisad
*Kapsta (*Neu-Engelhardtshof*) poolmõis
*Laatsi (*Wichmannshof*) poolmõis
*Oosoli (*Alexandershof*) Valga linnamõis
*Valga (*Walk Pastorat*) kirikumõis
*Vidriku (*Friedrichshof*) poolmõis


Atlas von Liefland 4.tif|Valga kreis. Liivimaa atlas (1798)


## Viited

## Kirjandust
*
*

## Välislingid
*Valga kihelkond Eesti mõisaportaalis
Aloja kihelkond

**Aloja kihelkond** (saksa keeles *Kirchspiel Allendorf*, läti keeles *Alojas draudzes novads*) oli haldusüksus Liivimaal Pärnu vojevoodkonnas ja Volmari kreisis.

## Ajalugu
Kihelkond moodustati 1555. aastal. 1644. aastani oli see Umurga kihelkonna filiaaliks. Patronaadiõigus kuulus Ungurpilsi mõisa omanikule, kaaspatroonideks olid kihelkonna rüütlimõisate omanikud.

Eduard Heinrich von Buschi andmetel oli Aloja kihekonnas üks kihelkonnakool, kus oli 35 õpilast, seitsmes vallakoolis oli 289 õpilast.

## Aloja kihelkonna mõisad
*Aloja (*Allendorf Pastorat*) kirikumõis
*Aloja (*Allendorf*) rüütlimõis, hiljem Ungurpilsi kõrvalmõis
*Dripati (*Rammenhof*) rüütlimõis
*Limšeni (*Limschen*) rüütlimõis
*Puikule (*Puikeln*) rüütlimõis, fideikomiss
*Rozēni (*Koddiak*) rüütlimõis
*Stakenberģi (*Eichenangern*) rüütlimõis, fideikomiss
*Ungurpilsi (*Schloß Pürkeln*) rüütlimõis
*Urga (*Orgishof*, varem *Idel*) rüütlimõis
*Vīķi (*Zarnau*) rüütlimõis

## Viited

## Kirjandus
*Büsching, Anton Friedrich. *Magazin für die neue Historie und Geographie: IX. Land-rolle des Herzogthums Liefland vom Jahr 1765*. Halle: Johann Jacob Curt, 1773. s. 370.
*Hupel, August Wilhelm. *Topographische Nachrichten von Lief- und Ehstland*. Dritter und letzter Band. Riga: zu finden bey Johann Friedrich Hartknoch, 1782. s. 106–110.
*Bienenstamm, Herbord Carl Friedrich von. *Geographischer Abriß der drei deutschen Ostsee-Provinzen Rußlands, oder der Gouvernemens Ehst-, Liv- und Kurland*. Riga: bei Deubner, 1826. s. 246-247.
*Hagemeister, Heinrich von. *Materialien zu einer Geschichte der Landgüter Livlands*. Erster Theil. Riga: Eduard Frantzen, 1836.  s. 138-143.
*Richter, Adolf. *Baltische Verkehrs- und Adressbücher*. Bd I. Livland. Riga, 1909. 
*Johan Axel Almquist, Den civila lokalförvaltningen i Sverige 1523–1630,  Stockholm 1922, Tredje delen - Häft 4. *Allendorpz kirckspiel 1630*. s. 326
Helgi Ilo

**Helgi Ilo** (sündinud 6. juulil 1942 Tallinnas) on eesti endine raadiodiktor ja näitleja.  

Ta õppis aastatel 1949–1950 Pööravere algkoolis ja 1950–1960 Pärnu-Jaagupi Keskkoolis, olles kooli esimene kuldmedaliga lõpetaja. Aastatel 1961–1965 õppis ta Tallinna Riikliku Konservatooriumi lavakunstikateedris (2. lend). 

Aastatel 1965–1975 töötas ta näitlejana Eesti NSV Riiklikus Noorsooteatris, seejärel 1976–1993 diktorina Eesti Raadios ning 1993–2002 Statistikaametis personalijuhina.  

Ta on mänginud filmis "Ühe suve akvarellid" (1967, Eesti Telefilm).

## Rolle
* 1965 Semjon Lungin / Ilja Nussinov "Hanesulg" (õpetaja)
* 1965 Nikolai Nekrassov "Sügisene igavus" (Anisja, majavalitseja)
* 1965 Programm nr. 2 "19. sajandi aardeid" (osaline)
* 1965 Aleksandr Andrejev / Mikk Mikiver "Otsustage meie üle inimesed" (Njuša)
* 1966 Juri Sotnik "Lihtsalt hirmus" (medõde)
* 1966 Jevgeni Švarts "Lumekuninganna" (vares Klaara)
* 1966 Jerzy Broszkiewicz "Ma jutustan teile oma loo" (vana talunaine)
* 1966 näärietendus "Viguritega võlukepike" (ronk Klaara)
* 1967 Jakov Voltšek "Kohtukroonika" (rahvakaasistuja)
* 1967 Jean Anouilh "Antigone" (Eurydike)
* 1967 Astrid Lindgren / Mikk Mikiver "Väikevend ja Karlsson katuselt" (Ema)
* 1967 Aleksandr Hmelik "Rohupudelid" (Tanja Skripitsõna)
* 1967 Maksim Gorki / Voldemar Panso "Ema" (Nataša)
* 1967 Voldemar Panso / Mari-Liis Küla / Helmi Tohvelman / Viive Ernesaks / Virve Aruoja / Mikk Mikiver / Iko Maran "Sina, minu aeg" (nailonrevüü kunstluule, informatsiooni ja filmiga) (osaline)
* 1968 Nikolai Ostrovski / Mikk Mikiver "Kuidas karastus teras" (naisarst)
* 1969 Oskar Luts / Voldemar Panso / Mari-Liis Küla "Kevade" (koolitüdruk)
* 1969 Eno Raud / Hans Hindpere "Lendavad taldrikud" (Leeni-tädi)
* 1969 Nikolai Dubov / Mikk Mikiver "Põgenik" (Emm)
* 1970 P. L. Travers / Robert Sherman / Kaarel Kilvet "Mary Poppins" (missis Brill, kokk)
* 1970 Iko Maran "Tuline jäätis" (ema)
* 1971 Friedrich Schiller "Fiesco vandenõu Genuas" (toaneitsi Arabella)
* 1971 Iko Maran "Tõmbenumber" (ema)
* 1972 Heljo Mänd / Olav Ehala "Sabata krokodill" (Ahv)
* 1972 Anni Kreem "Kompositsioon Nõukogude Liidu rahvaste luulest "Seitse värvi"" (osaline)
* 1972 Erich Segal / Viiu Härm / Paul-Eerik Rummo "Oliver ja Jennifer" (üks Jenniferidest)
* 1973 Jerzy Broszkiewicz "Kuuenda raamatu kõpp" (varas Kacperi ema)
* 1973 Leonid Žuhhovitski "Orpheus" (osaline)
* 1974 Mark Twain / Arne Oit / Rudolf Allabert "Tom Sawyeri seiklused" (missis Douglas)
* 1974 Aleksis Kivi "Nõmmekingsepad" (Kreeta, Karri kasvandik)
* 1975 Ingo Normet "Jaapani muinasjutt" (printsi amm, rahvas)

## Isiklikku
Ta on olnud abielus teatrikunstniku ja graafiku Vello Tammega.

## Viited

## Kirjandus
* Eesti teatri biograafiline leksikon. Tallinn 2000.

## Välislingid
* Aldo Kals. Tuntud korbelaste elulood
* Helgi Ilo Eesti Filmi Andmebaasis
Astijärve kihelkond

**Astijärve kihelkond** ehk **Burtnieki kihelkond** (saksa keeles *Kirchspiel Burtneck*) oli haldusüksus Liivimaal Pärnu vojevoodkonnas, Riia kubermangus, Riia asehalduskonnas ja Volmari kreisis.

## Ajalugu

Kihelkond moodustati aastal 1281. Patronaadiõigus kuulus Astijärve mõisa omanikule.

Eduard Heinrich von Buschi andmetel oli Astijärve kihekonnas üks kihelkonnakool, kus oli 31 õpilast, 11 vallakoolis oli 300 õpilast.

## Astijärve kihelkonna mõisad
*Astijärve ehk Burtnieki (*Pastorat Burtneck*) kirikumõis
*Astijärve ehk Burtnieki (*Schloß Burtneck*) rüütlimõis
*Baloži (*Ballod*) rüütlimõis
*Briede (*Wredenhof*) rüütlimõis, fideikomiss
*Dūre (*Duhrenhof*, ka *Lindenhof*) rüütlimõis, fideikomiss
*Ēķini (*Heydeckenhof*, varem *Broesemoise*) rüütlimõis
*Jaunburtnieki (*Sternhof*) rüütlimõis
*Labrenči (*Labrentz*, ka *Labbrenz*) rüütlimõis, hiljem Sauļi kõrvalmõis
*Lizdēni (*Lisden*) rüütlimõis
*Luteri (*Luthershof*) riigimõis
*Rantsna ehk Rencēni (*Ranzen*) rüütlimõis
*Rūte (*Ruthenhof*, varem *Smaeling*) rüütlimõis, fideikomiss
*Sauļi (*Saulhof*) rüütlimõis, fideikomiss
*Seķi (*Seckenhof*) rüütlimõis, fideikomiss
*Svenne (*Zioren*) endine mõis
*Zvārte (*Swarten*) rüütlimõis, hiljem Ēķini kõrvalmõis


BM09019Am.jpg|Vaade Sauļi mõisale ja Ruhja kirik. Johann Christoph Brotze


## Viited

## Kirjandus
*Bienenstamm, Herbord Carl Friedrich von. *Geographischer Abriß der drei deutschen Ostsee-Provinzen Rußlands, oder der Gouvernemens Ehst-, Liv- und Kurland*. Riga: bei Deubner, 1826. Lk 239-240 http://books.google.ee/books?id=MwsZAAAAYAAJ&printsec=titlepage&hl=en#PPA239,M1.
*Büsching, Anton Friedrich. *Magazin für die neue Historie und Geographie: IX. Land-rolle des Herzogthums Liefland vom Jahr 1765*. Halle: Johann Jacob Curt, 1773. Lk 371 .
*Hagemeister, Heinrich von. *Materialien zu einer Geschichte der Landgüter Livlands*. Erster Theil. Riga: Eduard Frantzen, 1836. Lk 114-119 http://books.google.ee/books?id=KqRKAAAAcAAJ&printsec=titlepage&hl=en#PPA114,M1.
*Hupel, August Wilhelm. *Topographische Nachrichten von Lief- und Ehstland*. Dritter und letzter Band. Riga: zu finden bey Johann Friedrich Hartknoch, 1782. Lk 119-122 http://books.google.ee/books?id=86lKAAAAcAAJ&printsec=titlepage&hl=en#PPA119,M1.
*Richter, Adolf. *Baltische Verkehrs- und Adressbücher*. Bd I. Livland. Riga, 1909.
Dikļi kihelkond

**Dikļi kihelkond** (saksa keeles *Kirchespiel Dickeln*, läti keeles *Dikļu draudzes novads*) oli haldusüksus Liivimaal Volmari kreisis. 

## Ajalugu

Dikļi kihelkonnale pani alguse aastal 1630 kihelkonna alale ehitatud kabel, milles hakkasid teenistusi pidama Aloja kihelkonna õpetajad. See tõi kaasa Aloja ja Salatsi kihelkonna vahelise tüli, sest ka Salatsi kihelkond pidas neid alasid enda koosseisu kuuluvaks ning nii hakkasid seal käima ka Salatsi kirikuõpetajad. Kihelkondadevaheline sõda lõppes sellega, et piirkond allutati hoopis Umurgale.

Kihelkonna alad kuulusid aastani 1650 Umurga kihelkonda, seejärel üritas sealne piirkond iseseisvuda, ent aastal 1655 ei kiitnud konsistoorium seda heaks. Olukord, kus Dikļi pidas end iseseisvaks kihelkonnaks, aga kirik seda ei tunnistanud, kestis aastani 1669, mil Dikļi ka ametlikult iseseisvaks kihelkonnaks kuulutati. Eduard Heinrich von Buschi andmetel oli Dikļi  kihekonnas üks kihelkonnakool, kus oli 34 õpilast, viies vallakoolis oli 186 õpilast. 

Aastast 1873 oli Dikļi abikirikuks Augstroze kirik. Patronaadiõigus kuulus Dikļi mõisale, kaaspatroonideks olid kihelkonna rüütlimõisate omanikud.

## Dikļi kihelkonna mõisad
*Budenbroka (*Schujenpahlen*) rüütlimõis 
*Dikļi (*Pastorat Dickeln*) kirikumõis
*Dikļi (*Dickeln*, varem *Hof von der Paale*) rüütlimõis, fideikomiss
*Mazbrenguļi (*Klein-Wrangelshof*, varem *Urumpae*) rüütlimõis
*Ozoli (*Lappier*) rüütlimõis, fideikomiss

## Viited

## Kirjandus
*Bienenstamm, Herbord Carl Friedrich von. *Geographischer Abriss der drei deutschen Ostsee-Provinzen Russlands, oder der Gouvernemens Ehst-, Liv- und Kurland*. Riga: Deubner, 1826. Lk 245-6 http://books.google.ee/books?id=MwsZAAAAYAAJ&printsec=titlepage&hl=en#PPA245,M1.
*Büsching, Anton Friedrich. *Magazin für die neue Historie und Geographie: IX. Land-rolle des Herzogthums Liefland vom Jahr 1765*. Halle: Johann Jacob Curt, 1773. Lk 370 http://books.google.ee/books?id=tG8OAAAAQAAJ&printsec=titlepage&hl=en#PPA370,M1.
*Hagemeister, Heinrich von. *Materialien zu einer Geschichte der Landgüter Livlands*. Erster Theil. Riga: Eduard Frantzen, 1836. Lk 110-4 http://books.google.ee/books?id=KqRKAAAAcAAJ&printsec=titlepage&hl=en#PPA110,M1.
*Hupel, August Wilhelm. *Topographische Nachrichten von Lief- und Ehstland*. Dritter und letzter Band. Riga: zu finden bey Johann Friedrich Hartknoch, 1782. Lk 110-3 http://books.google.ee/books?id=86lKAAAAcAAJ&printsec=titlepage&hl=en#PPA110,M1.
*Richter, Adolf. *Baltische Verkehrs- und Adressbücher*. Bd I. Livland. Riga, 1909.
Lemsalu kihelkond

**Lemsalu kihelkond** ehk **Limbaži kihelkond** (ka *Lemsi kihelkond*, saksa keeles *Kirchspiel Lemsal*, läti keeles *Limbažu draudzes novads*) oli haldusüksus Liivimaal Riia kubermangus Volmari kreisis. 

## Ajalugu
Kihelkond on kujunenud Riia peapiiskoppidele kuulunud Lemsalu piiskopilinnuse juurde. Aastal 1669 eraldus sellest Katriņa kihelkond, ent see liideti aastal 1709 tsaarivõimude poolt taas Lemsaluga. Patronaadiõigus kuulus alates aastast 1621 Riia linna raele. Alates aastast 1889 kuulus õigus Riia linnamõisate valitsusele.

Eduard Heinrich von Buschi andmetel oli kihelkonnas üks kreiskool ja üks elementaarkool (mõlemad riigi ülalpidamisel), üks erakool, 25 õpilasega kihelkonnakool ja 12 õpilasega vallakool.

## Lemsalu kihelkonna mõisad
*Buddenbrockshof endine rüütlimõis
*Gerķis (*Garkisch*, ka *Gerkes*) rüütlimõis, hiljem Riia linnamõis
*Krüdenershof endine rüütlimõis
*Lāde (*Ladenhof*, varem *Namküll*) rüütlimõis, hiljem Riia linnamõis
*Lemsalu ehk Limbaži (*Pastorat Lemsal*) kirikumõis
*Lemsalu ehk Limbaži (*Schloß Lemsal*) Riia linnamõis
*Nabe (*Nabben*) rüütlimõis
*Rēza (*Resenhof*, ka *Rösenhof*) rüütlimõis, hiljem Riia linnamõis
*Vecķipēni (*Alt-Eck*, varem *Eckenhof*) rüütlimõis, hiljem Lemsalu karjamõis
*Viffhusen rüütlimõis, hiljem Lemsalu karjamõis

## Viited

## Kirjandus
*Bienenstamm, Herbord Carl Friedrich von. *Geographischer Abriß der drei deutschen Ostsee-Provinzen Rußlands, oder der Gouvernemens Ehst-, Liv- und Kurland*. Riga: bei Deubner, 1826. Lk 248-249 http://books.google.ee/books?id=MwsZAAAAYAAJ&printsec=titlepage&hl=en#PPA248,M1.
*Büsching, Anton Friedrich. *Magazin für die neue Historie und Geographie: IX. Land-rolle des Herzogthums Liefland vom Jahr 1765*. Halle: Johann Jacob Curt, 1773. Lk 369 http://books.google.ee/books?id=tG8OAAAAQAAJ&printsec=titlepage&hl=en#PPA369,M1.
*Hagemeister, Heinrich von. *Materialien zu einer Geschichte der Landgüter Livlands*. Erster Theil. Riga: Eduard Frantzen, 1836. Lk 157-162 http://books.google.ee/books?id=KqRKAAAAcAAJ&printsec=titlepage&hl=en#PPA157,M.
*Hupel, August Wilhelm. *Topographische Nachrichten von Lief- und Ehstland*. Dritter und letzter Band. Riga: zu finden bey Johann Friedrich Hartknoch, 1782. Lk 100-104 http://books.google.ee/books?id=86lKAAAAcAAJ&printsec=titlepage&hl=en#PPA100,M1.
*Richter, Adolf. *Baltische Verkehrs- und Adressbücher*. Bd I. Livland. Riga, 1909.
Värska uus kalmistu

**Värska kalmistu** on kalmistu Võrumaal Setomaa vallas Värska alevikus. Asub ajaloolisel Setumaal.

Värskas moodustati õigeusu kogudus 1759. aastal ning siis ehitati ka puukirik (praegu on uuel kalmistul selle kohal väike kabel). Vana kirik lammutati 1904. aastal ning kõrvale ehitati uus kirik, mis pühitseti 1907. aastal. Siis asutati uue kiriku ümber ka uus kalmistu. Vana kalmistu jäeti seejärel maha. 

2014. aasta seisuga on kalmistu kasutuses ja hooldatud.

## Vaata ka
*Anne Vabarna haud (Kultuurimälestis nr 4219 "Anne Vabarna (1877-1964) haud")
*Värska II maailmasõja matmispaik (Kultuurimälestis nr 4221 "II maailmasõjas hukkunute ühishaud")

## Kirjandus
*Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002

## Välislingid
*
*Värska vallavolikogu määrus nr 5, 23.02.2012. "Kalmistute kasutamise eeskiri"
*Värska kirik ja kalmistu
Rändraamatukogu

**Rändraamatukogu** ehk **mobiilne raamatukogu** (inglise *travelling library*, *mobile library*, *bookmobile*; eesti keeles ebatäpselt ka: *raamatukogubuss*, *raamatubuss*) on sisuliselt erivarustusega sõiduk lugejate teenindamiseks piirkondades, kus raamatukogu puudub või on kasutajatel sellele ligipääs mingil põhjusel raskendatud (nt äärealade, hooldekodude vms elanikud). Peale teavikute laenutamise saab mõnes rändraamatukogus kasutada ka Wi-Fi-t, vahel korraldatakse seal isegi väiksemaid üritusi.

## Ehitus
Rändraamatukoguna võib kasutada mitmesuguseid mootorsõidukeid, aga ka veoloomi. Kõige sagedamini on raamatukoguks ümber ehitatud buss või paikneb spetsiaalne üksus veoauto kerel. Harvem on kasutusel paadid, laevad, trammid vms. Loomi kasutatakse transpordivahendina peamiselt arengumaades, eelkõige kaameleid või eesleid.

Mõned näited:
* Keenia valitsuse toel ja heategijate osalusel rahastatakse kaameliraamatukogu Garissas ja Wajiris Somaalia piiri lähedal.
* Zimbabwes kasutatakse eesleid nii raamatute vedamiseks kui ka internetile ja multimeediale juurdepääsu pakkumiseks.
* Colombia õpetaja Luis Soriano ning tema kaks eeslit, Alfa ja Beto, viivad kaugete külade lastele kaks korda nädalas raamatuid.
* Elevandiraamatukogud pakuvad raamatuid ja IT-teenuseid Tai kaugetes külades, kus pole raamatukogusid.
* Aastatel 1936–1943 rändasid "ratsaraamatukoguhoidjad" Kentucky ja Apalatši ümbruse kaugetesse abajatesse ning mäenõlvadele, viies raamatuid neile, kes ei saanud ise raamatukogu külastada.
* Aastatel 1927–1970 tegutses Münchenis raamatutramm, mida külastajad võivad näha Saksamaal Hannoveri trammimuuseumis.
*  Raamatulaev Epos teenindab paljusid väikseid omavalitsusi Lääne-Norras.
Sõiduplaaniga määratakse kindlaks raamatubussi peatused ja konkreetsed nädalapäevad ning kellaajad, millal raamatukoguteenus on kättesaadav. Sageli on võimalik meelepärast kirjandust raamatukogu põhikogust ette tellida.

## Ajalugu
Esimene rändraamatukogu alustas Suurbritannias 19. sajandi teisel poolel. Ajaleht The British Workman teatas 1857. aastal "kõndivast" raamatukogust, mis tegutses Cumbria krahvkonnas. Viktoriaanlik kaupmees ja filantroop George Moore algatas selle projekti, et "levitada maaelanike hulgas head kirjandust".

19. sajandi lõpul hakati rändraamatukoguteenust osutama ka Ameerika Ühendriikides.

Kahe maailmasõja vahel võeti mitmel pool maailmas järjest uusi raamatubusse kasutusele, pärast II maailmasõda algas rändraamatukogude kiire areng. Mobiilsed raamatukogud saavutasid populaarsuse tipu 20. sajandi keskpaigas.

Saksamaal käitas esimest regulaarset raamatubussi Wormsi linnaraamatukogu aastatel 1925–1928.

Soomes alustas rändraamatukogu sõitmist vahetult enne I maailmasõda Vantaa piirkonnas.

Venemaal alustas esimene raamatubuss ringsõite 2003. aastal Volgogradis.

Eestis alustas esimene raamatukogubuss Katarina Jee sõite Tallinna Keskraamatukogu rändraamatukoguna 2008. aastal.

## Soome raamatuautopäevad
Alates 1992. aastast korraldatakse Soomes iga kahe aasta tagant eri paigas raamatuautopäevi.

## Viited
Jüri Sepp

**Jüri Sepp** (sündinud 9. septembril 1952) on eesti majandusteadlane.

## Haridus
Jüri Sepp on lõpetanud 1970. aastal Tallinna 42. Keskkooli ning 1975. aastal Tartu Riikliku Ülikooli majandusteaduskonna majandusküberneetika erialal. Aastatel 1977–1981 oli ta Tartu Riikliku Ülikoolis aspirantuuris. 1982. aastal kaitses ta Eesti Teaduste Akadeemia Majandusinstituudis majandusteaduste kandidaadi väitekirja "Jaekäibe aastasisesed kõikumised kaubandusorganisatsioonides" (juhendaja Uno Mereste).

## Töökäik
1975–1980 Tartu Ülikool, majandusteaduskond; teadur

1980–1984 Tartu Ülikool, majandusteaduskond; vanemõpetaja

1984–1994 Tartu Ülikool, majandusteaduskond; dotsent

1990–1992 EV kaubandusministeerium, aseminister

1994–2020 Tartu Ülikool, majandusteaduskond, majanduspoliitika professor

2020 – emeriitprofessor

Jüri Sepp oli Eesti Panga Nõukogu liige aastatel 1998–2008, Tartu Ülikooli majandusteaduskonna dekaan 1996–2005 ja Tartu Ülikooli nõukogu liige 1994–2021.

## Tunnustus
* 2005 – Tartu Ülikooli suur medal
* 2008 – Valgetähe IV klassi teenetemärk
* 2012 – Tartu Ülikooli medal
* 2015 – Tartu Ülikooli aumärk
*2020 – teenetemärk "100 semestrit Tartu Ülikoolis"

## Viited

## Välislingid
*
*Jüri Sepp Konkurentsiameti lehel
*Jüri Sepp Tartu Ülikooli majandusteaduskonna lehel
*Jüri Sepa ingliskeelne CV Europa-Kolleg Hamburgi lehel
*Intervjuu Jüri Sepaga Tartu Ülikooli majandusteaduskonna lehel
Johanna Jõekalda

**Johanna Jõekalda** (sündinud 8. mail 1990) on eesti kunstnik ja arhitekt. 

Õppinud Eesti Kunstiakadeemia arhitektuuri ja linnaplaneerimise erialal ning Viini Rakenduskunsti Ülikoolis Greg Lynni juhendamisel. 

Jõekalda on kirjutanud arvamusartikleid Eesti kultuuriväljaannetele Maja, Ehituskunst ja Sirp.

## Näitustegevus
* 1998 Tallinna 11. Graafikatriennaal (2. preemia, noorem kategooria)
* 2005 Évora 6. Rahvusvaheline Noorte Kunsti Festival Portugalis (kuldmedal)
* 2006 Évora 7. Rahvusvaheline Noorte Kunsti Festival Portugalis (äramärkimine)
* 2008 Arhitektuurifotokonkursi Majapilt rändnäitus (ülesvõte “Unised vaated, unistuste vaated“ – 2. koht, vanem kategooria)
* 2010 "Lõppmäng" Draakoni galeriis (arhitektuuriteaduskonna ülevaatenäitus)
* 2011 "Lõppmäng" Draakoni galeriis (arhitektuuriteaduskonna ülevaatenäitus)
* 2012 "Lõppmäng" Draakoni galeriis (arhitektuuriteaduskonna ülevaatenäitus)
* 2012 “100 Year City” XIII Veneetsia Arhitektuuribiennaalil Sloveenia paviljonis (kuraatorinäitus)
* 2012 “Formations” XIII Veneetsia Arhitektuuribiennaalil Austraalia paviljonis (kuraatorinäitus)
* 2012 “Elu märgid” Tallinna Ülikooli Akadeemilise Raamatukogu fuajees
* 2013 Experimental Architecture Biennial Prahas
* 2013 "Lõppmäng" Draakoni galeriis (arhitektuuriteaduskonna ülevaatenäitus)
* 2014 "Vaba ruum" (XIV Veneetsia biennaali Eesti ekspositsiooni üks kuraatoreid)